60. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Κ.1356 της 14/19 Φεβρ. 1957 Περί αυξήσεως του εν παρ. 1 του άρθρ. 10 του Α.Ν. 207/45 οριζομένου ποσού δι’ υπολογισμόν του υπό των διατάξεων Κ.Ν.Φ. Καπνού προβλεπομένου προσθέτου τέλους. Εν όψει του άρθρ. 10 του Α.Ν. 207/1945 «περί καθορισμού της φορολογίας του καταναλισκομένου καπνού κλπ.» της υπ’ αριθ. 1786/1955 πράξεως του Υπουργ. Συμβουλίου «περί διαρρυθμίσεως των τιμών λιανικής πωλήσεως των σιγαρέττων και του επ’ αυτών φόρου καταναλώσεως». Τροποποιούντες την υπ’ αριθ. Μ. 815/2.2.1950 απόφασιν ημών (Φ.Ε.Κ. 28/1950, τεύχος Β) καθορίζομεν το ποσόν των δρχ. 350, ως κατά χιλιόγραμμον φόρον καταναλώσεως καπνού δια τον υπολογισμόν του, υπό των διατάξεων του Κώδικος Νόμων περί φορολογίας καπνού, προβλεπομένου προσθέτου τέλους (προστίμου), δια τας περιπτώσεις καθ’ ας τούτο ορίζεται μέχρι του οκταπλού του φόρου καταναλώσεως. Η ισχύς της παρούσης άρχεται μετά από δέκα ημέρας από της δημοσιεύσεώς της δια της Εφημερίδος της Κυβερνήσεως. Ήδη το άνω ποσό καθορίστηκε σε 1300 δραχμές ως κατά κιλό φόρο καταναλώσεως καπνού με την Κ. 3729/826/17 Απρ.-7 Μαΐου 1979 (ΦΕΚ Β΄ 432) αποφ. Υπ. Οικονομικών. 